Frigimon

**Frigimon** (japanski: **Yukidarumon**; ***ユキダルモン***) je fiktivni lik iz *[[Digimon]]* franšize koji se pojavljuje u svim sezonama (osim treće) kao jedan od važnijih sporednih likova. Frigimon izgleda kao snjegović u obliku mede, a njegov japanski naziv dolazi od riječi "yukidaruma" (雪だるま), koja označava snjegovića. Njegov europski naziv dolazi od engleske riječi "frigid". Frigimon je izgrađen od ledenih kristala i predstavlja ledenu verziju MudFrigimona. Izrazito su miroljubivi i dobroćudni, nastoje izbjeći konflikt i živjeti opušteno i spokojno.

## Pojavljivanja

### Anime

#### ''Digimon Adventure''
 
Frigimon se prvi put pojavljuje nakon što Devimon rascjepka Otok File i tako razdvoji djecu. Tai i Agumon završili su na jednom od zaleđenih dijelova otoka gdje ih je dočekao Frigimon, koji je bio pod utjecajam Crnog zupčanika. Nakon kratkotrajne borbe, Agumon uspijeva osloboditi Frigimona utjecaja Devimonovog zupčanika te se ovaj ispriča zbog svog ponašanja.

Tai i Agumon se raspitaju oko druge djece te im Frigimon kaže da je vidio još jednog dječaka na drugom dijelu otoka, ali kako je ovaj poprilično udaljen, dječak i Digimon su u problemu. Tada se Frigimon dosjeti i svojim Ledenim udarom počinje lediti vodu između dva komada otoka kako bi stvorio most. Putovanje je trajalo cijelu noć, a Frigimon ih je nosio na svojim rukama. Kada dođu na otok, Frigimon im pomaže da pronađu Matta i Gabumona.

U istoj epizodi, Frigimon se pojavljuje još na kraju kada pomaže djeci u borbi s Mojyamonom, koji je također pod utjecajem Crnog zupčanika. U posljednjoj sceni epizode, možemo vidjeti Frigimona kako drži umanjenog Mojyamona na svom ramenu dok se taj dio otoka počinje vraćati na svoje izvorno mjesto.

Tijekom borbe protiv Gospodara tame, Frigimon postaje jedan od prvih Digimona koji se pridružuju malenoj "vojsci" koji formiraju Mimi i Joey, a uz njega su tu još i Meramon, Ogremon, Otamamon i Gekomon.

#### ''Digimon Adventure 02''

U drugoj sezoni, Frigimon je imao znatno slabiju ulogu. Isto tako, Frigimon iz prve sezone nije se pojavio i u drugoj sezoni, kao nekolicina sličnih primjera.

Nekolicinu Frigimona prvi put možemo vidjeti u jednom od zaleđenih predjela Digitalnog svijeta i to pod kontrolom Crnih prstenova Cara Digimona. Kada su Izabrana djeca došla uništiti Crni toranj u toj regiji, Frigimoni su služili kao linija obrane dok ih djeca nisu oslobodila. Kasnije, jednog Frigimona možemo vidjeti u Sjedinjenim Državama. Njegov partner je dječak Steve, a njih dvojica pomažu okupiti podivljale Digimone u New Yorku kako bi ih vratili u Digitalni svijet. Isto tako, tri Frigimona pojavljuju se u Rusiji, kao partneri troje sibirske Djece te pomažu u vraćanju Digimona u Digitalni svijet.

Frigimoni su, zajedno sa većinom partnera Izabrane djece, vidljivi i tijekom konačne borbe protiv MaloMyotismona.

#### ''Digimon Frontier''

Frigimoni se u četvrtoj sezoni pojavljuju u cameo ulogama tako da ih se može vidjeti među gostima Jesenskog sajma, prilikom Velike utrke Trailmona i u Selu Proroka.

#### ''Digimon Data Squad''

U petoj sezoni, Frigimonova uloga, mada kratkotrajna i sporedna, druga je po važnosti nakon one u prvoj sezoni. Naime, saznajemo kako je ženka Frigimona u Digitalnom svijetu otkrila malenog Keenana Criera i uzela ga kao svoje dijete. Dok se brinula o njemu, pristupili su joj Merukimon i njegov pomoćnik Gotsumon, tražeći da im preda dječaka jer Digimoni i ljudi ne mogu živjeti zajedno, no ona je to odbila. Merukimon je shvatio kako se Frigimon o Keenanu planira brinuti kao majka tako da je povukao svoju naredbu i dozvolio joj da se brine o dječaku. Taj odnos posebno ilustrira sljedeća situacija. Nakon nekog vremena, Keenan je obolio zbog čega je Frigimon krenula u potragu za lijekovima koje su ljudi ostavili u Digitalnom svijetu, što ilustrira njezinu brigu za dječaka.

Ipak, kada se, nakon puno godina, u Digitalni svijet vratio dr. Akihiro Kurata, predvodeći svoju prvu invaziju, uzrokovao je veliki pomor Digimona i uništenje jednog dijela šume u kojoj su obitavali, između ostalih, Keenan i Frigimon. Mada je Merukimon brzo i uspješno intervenirao, dobar dio Digimona je izgubio svoje života. Među njima je bila i Frigimon. Keenan i Falcomon nisu bili u šumi u tom trenutku, ali su, kada su vidjeli plamen, krenuli po svoju majku i, mada su ju uspjeli pronaći, nisu je mogli spasiti. Pratila ih je jedan dio puta, a onda je odustala i napomenula Keenanu, koji je cijeli život odgojen misleći da je Digimon, kako ne treba mrziti ljude, ali nije mu stigla kazati kako je i on sam ljudsko dijete, a ne Digimon.

Upletenost dr. Kurate otkrivena je tek mnogo godina nakon tog događaja.

#### ''Digimon Xros Wars''

Paradoksalno ili ne, Frigimoni se u šestoj sezoni pojavljuju u Magma Zoni, kao podanici AncientVolcamona, koji je upravitelj zone u ime Bagra Vojske. Naime, pojavljuju se u dvije sezone, a osim što, logično, služe kao borci protiv Xros Hearta, Frigimoni imaju specifičnu funkciju da svojim napadima rashlade i tako smire AncientVolcamona, koji lako plane, što može dovesti do opasne eksplozije.

##### ''Digimon Xros Wars: The Young Hunters Who Leapt Through Time''

Frigimoni se pojavljuju samo kratko kao siluete prilikom okupljanja *Huntersa* na Južnom otoku.

### Igre

#### ''Digimon Adventure: Anode/Cathode Tamer''

U *Anode* verziji igre, Frigimoni su protivnici u regiji File Mansion—Left.

#### ''Digimon Adventure 02: Tag Tamers''

Frigimoni se pojavljuju kao normalni protivnici na Kenovom dijelu regije Gear Base. Digivoluira iz ToyAgumona u linijama 39 i 44, a u potonjoj dalje Digivoluira u Monzaemona.

#### ''Digimon Tamers: Brave Tamer''

Kao protivnici, Frigimoni se pojavljuju u regiji Dark Daisuke's Crevasse; kao karta, imena "PF Nikuromusuutsu", dozvoljava igraču kontrolu *Heat* polja.

#### ''Digimon World''

Frigimon je Digimon koji obitava u regiji Freezeland te živi u zatvorenom igluu. Ukoliko igrač u tu regiju dovede Digimona slabog na *Ice* Digimone, ili Digimona koji je na Fresh/In-Training Levelu, Digimon će se razboliti i onesvijestiti. Frigimon će tada intervenirati kako bi spasio igrača i Digimona te će ih pustiti u svoj iglu. U igluu, Frigimon će igraču napomenuti da se ponovo vrati kad bude imao snažnijeg Digimona ili Digimona koji nije slab na *Ice* Digimone. Nakon toga, Frigimon će se preseliti u grad gdje će raditi u restoranu prodavajući deserte.

#### ''Digimon World 2''

Frigimon se može dobiti Digivoluiranjem SnowAgumona, a dalje Digivoluira u Monzaemona.

#### ''Digimon Digital Card Battle''

Frigimon se pojavljuje kao jedan od likova i izazivača u igri, kada igrač posjećuje dvorane. Njegova karta pripada *Ice* kartama, ima HP 990, a za Diigivoluciju je potrebno 30 DP. Napad na  mu je 350, na  200,  napad mu iznosi 170, uz utrostručenje ako je u pitanju *Fire* karta kao protivnik.

#### ''Digimon World 3''

Frigimon se može susresti u regiji Asuka's North Sector.

#### ''Digimon World Dawn/Dusk''

Frigimon se može pronaći u regiji Access Glacier, a Digivoluira iz SnowGoblimon. U komnibaciji s MudFrigimonom, Digivoluira u Pandamona.

#### ''Digimon World Championship''

Frigimon Digivoluira iz SnowAgumona ili Gomamona, a dalje Digivoluira u Pandamona.

## Sposobnosti

## Zanimljivosti
* Frigimon ima jednu varijaciju. MudFrigimon izgleda identično kao i Frigimon samo što je smeđe boje i izgrađen od blata, u odnosu na Frigimona koji je izgrađen od ledenih kristala.
* Frigimon je u drugoj sezoni imao partnere, Amerikanca Stevea i nekoliko sibirske Djece, čime je postao jedan od nekolicine Digimona iz prve sezone koji su u drugoj imali partnere (iako, nije se radilo o istom Meramonu kao iz prve sezone).

## Reference

## Vanjske veze
Frigimon na Digimon Wiki